stanford-oval/wikipedia huggingface dataset:
1962
Kuolleita > heinäkuu–syyskuu

2. heinäkuuta – Lauri Pohjanpää, suomalainen runoilija (Mustarastas) (s. 1889)
4. heinäkuuta – Karl Aloys Schenzinger, saksalainen lääkäri ja kirjailija (s. 1886)
6. heinäkuuta – John Anderson, skotlantilais-australialainen filosofi (s. 1893)
6. heinäkuuta   – William Cuthbert Falkner (”William Faulkner”), vuoden 1949 Nobelin kirjallisuuspalkinnon saanut yhdysvaltalainen kirjailija (Ääni ja vimma) (s. 1897)
9. heinäkuuta – Georges Bataille, ranskalainen kirjailija, antropologi ja filosofi (s. 1897)
10. heinäkuuta – Mikko Hovi, suomalainen kuvanveistäjä (s. 1879)
13. heinäkuuta – Jerry Wald, yhdysvaltalainen elokuvatuottaja ja -käsikirjoittaja (s. 1911)
25. heinäkuuta – Hjalmar Brotherus, suomalainen fysiikan professori ja Teknillisen korkeakoulun rehtori (s. 1885)
26. heinäkuuta – Juho Kosonen, suomalainen päätoimittaja, kunnallisneuvos ja SDP:n kansanedustaja (s. 1888)
29. heinäkuuta – Ronald Fisher, englantilainen tilastotieteilijä, evoluutiobiologi ja geneetikko (s. 1890)
4. elokuuta – V. A. Koskenniemi, oululainen runoilija (”Finlandia”) (s. 1885)
5. elokuuta – Norma Jeane Mortenson (”Marilyn Monroe”), yhdysvaltalainen näyttelijätär (Piukat paikat) (s. 1926)
7. elokuuta – Carl-Otto Bremer, suomalainen kilpa-autoilija ja toimitusjohtaja (s. 1933) (lento-onnettomuus)
9. elokuuta – Hermann Hesse, vuoden 1946 Nobelin kirjallisuuspalkinnon saanut saksalainen kirjailija ja taidemaalari (Lasihelmipeli) (s. 1877)
9. elokuuta   – Leo Savioja, suomalainen kansansoittaja (murhattiin)
9. elokuuta   – Reino Valkama, suomalainen näyttelijä (s. 1906)
13. elokuuta – Erland Haapaniemi, suomalainen päätoimittaja ja Maalaisliiton kansanedustaja (s. 1894)
14. elokuuta – Toivo Paatela, suomalainen arkkitehti (s. 1890)
15. elokuuta – Eemil Pääkkönen, suomalainen Maalaisliiton kansanedustaja ja taloustirehtööri (s. 1892)
16. elokuuta – Kaarlo Metsävainio, suomalainen rehtori ja suomentaja (s. 1890)
17. elokuuta – Ensio Jouko, suomalainen näyttelijä ja ohjaaja (s. 1905)
19. elokuuta – Kerstin Hesselgren, ruotsalainen poliitikko (s. 1872)
30. elokuuta – Aaslaug Aasland, norjalainen poliitikko (s. 1890)
2. syyskuuta – Eino Tulenheimo, suomalainen pankinjohtaja ja Kokoomuksen kansanedustaja (s. 1885)
3. syyskuuta – Edward E. Cummings, yhdysvaltalainen kirjailija ja taiteilija (s. 1894)
6. syyskuuta – Hanns Eisler, saksalainen säveltäjä (s. 1898)
7. syyskuuta – Karen Christence von Blixen-Finecke (”Karen Blixen”, ”Isak Dinesen”), tanskalainen kirjailija (Talvisia tarinoita) (s. 1885)
7. syyskuuta   – Eiji Yoshikawa, japanilainen kirjailija (s. 1892)
9. syyskuuta – Paavo Aaltonen, suomalainen voimistelija (kolminkertainen olympiavoittaja) (s. 1919)
10. syyskuuta – Mogens Wieth, tanskalainen näyttelijä (s. 1919)
14. syyskuuta – Erkki Raappana, suomalainen jääkärikenraali (Mannerheim-ristin ritari) (s. 1893)
18. syyskuuta – Therese Neumann, saksalainen katolinen mystikko ja stigmaatikko (s. 1898)
29. syyskuuta – Owe Jonsson, ruotsalainen pikajuoksija (s. 1940)
Kuolleita > lokakuu–joulukuu

1. lokakuuta – Henry Kjellson, ruotsalainen lentoinsinööri ja lentojohtaja (s. 1891)
5. lokakuuta – Gustaf Hallström, ruotsalainen arkeologi (s. 1880)
8. lokakuuta – Solomon Linda, eteläafrikkalainen säveltäjä, laulaja ja muusikko (s. 1909)
10. lokakuuta – Trygve Gulbranssen, norjalainen kirjailija, liikemies ja toimittaja (s. 1894)
12. lokakuuta – Anders Hagström, suomalainen nahkatehtailija ja toimitusjohtaja (s. 1876)
21. lokakuuta – Kalle Rouni, suomalainen näyttelijä ja teatterinjohtaja (s. 1898)
22. lokakuuta – Samuil Feinberg, venäläinen säveltäjä ja pianisti (s. 1890)
4. marraskuuta – Hans R. Knudsen, tanskalainen poliitikko (s. 1903)
6. marraskuuta – Kaarlo Heiskanen, suomalainen jalkaväenkenraali (Puolustusvoimain komentaja) (Mannerheim-ristin ritari) (s. 1894)
7. marraskuuta – Eleanor Roosevelt, yhdysvaltalainen ihmisoikeusaktivisti (Yhdysvaltain presidentti Franklin D. Rooseveltin puoliso) (s. 1884)
16. marraskuuta – Kerttu Hämeranta, suomalainen teatterinjohtaja, elokuvanäyttelijä ja lastenkirjailija (s. 1907)
16. marraskuuta   – Aku Korvenoja, suomalainen Kokoomuksen kansanedustaja (s. 1891)
18. marraskuuta – Niels Bohr, vuoden 1922 Nobelin fysiikanpalkinnon saanut tanskalainen fyysikko (Bohrin malli) (s. 1885)
18. marraskuuta   – George Herman Karl Grönfeldt (”George Gé”), suomalainen balettimestari (s. 1893)
22. marraskuuta – René Coty, Ranskan presidentti (s. 1882)
28. marraskuuta – Vilhelmiina, Alankomaiden kuningatar 1890–1948 (s. 1880)
29. marraskuuta – Tauno Rautiainen, suomalainen toimittaja ja tietokilpailujuontaja (Viisasten kerho) (s. 1912)
5. joulukuuta – Alsing Andersen, tanskalainen poliitikko ja ministeri (s. 1893)
7. joulukuuta – Kirsten Flagstad, norjalainen oopperalaulaja (s. 1895)
11. joulukuuta – Jorma Valkama, suomalainen yleisurheilija (s. 1928)
15. joulukuuta – Charles Laughton, englantilainen näyttelijä (s. 1899)
17. joulukuuta – Johannes Björklund, suomalainen kenttäpiispa (s. 1888)
17. joulukuuta   – Carl Diem, saksalainen urheilupedagogi ja -historioitsija (s. 1882)
21. joulukuuta – Gary Hocking, rhodesialainen ratamoottoripyöräilijä ja maailmanmestari (s. 1937)
22. joulukuuta – Åke Mattas, suomalainen taidemaalari (s. 1920)
24. joulukuuta – Wilhelm Ackermann, saksalainen matemaatikko (Ackermannin funktio) (s. 1896)
27. joulukuuta – Inge Krokann, norjalainen kirjailija (s. 1893)
28. joulukuuta – Antti Wihuri, suomalainen laivanvarustaja, merenkulkuneuvos ja suurlahjoittaja (s. 1883)
30. joulukuuta – Olav Bruvik, norjalainen poliitikko (s. 1913)
31. joulukuuta – Charles Galton Darwin, englantilainen fyysikko (s. 1887)
Nobelin palkinnot

Nobelin fysiikanpalkinto: Lev Landau
Nobelin kemianpalkinto: Max Perutz ja John Kendrew
Nobelin lääketieteen palkinto: Francis Crick, James D. Watson ja Maurice Wilkins
Nobelin kirjallisuuspalkinto: John Steinbeck
Nobelin rauhanpalkinto: Linus Pauling
Muuta

Elokuvavuosi 1962
Kirjallisuusvuosi 1962
Musiikkivuosi 1962
Urheiluvuosi 1962
Ensimmäinen kaupallinen tietoliikennesatelliitti Telstar laukaistiin.
Kuuban kriisissä koko maailma ajautui ydinsodan partaalle. Kuubaan sijoitettujen neuvostoliittolaisten ohjusten kantama olisi ollut tuhansien kilometrien laajuinen.
Puistola (Oulu)

| Puistola |
| --- | --- |
 Puistola nähtynä Otto Karhin puistosta.
Osoite:  Isokatu 16 Pakkahuoneenkatu 15
Sijainti:  Pokkinen, Oulu
Koordinaatit:  65°0′44.75″N, 025°28′23.1″E
Rakennustyyppi:  liike- ja asuinkerrostalo
Valmistumisvuosi:  1912
Suunnittelija:  Harald Andersin
Rakennuttaja:  Asunto-osakeyhtiö Puistola
Urakoitsija:  K.K. ja A.K. Myllylä
Tyylisuunta:  jugend
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Puistola on liike- ja asuinkerrostalo Oulun Pokkisen kaupunginosassa. Jugendtyylisen rakennuksen on suunnitellut arkkitehti Harald Andersin vuonna 1910.
Asunto-osakeyhtiö Puistola osti tontin Isokadun ja Pakkahuoneenkadun kulmasta kirjailija J. F. Hellmanilta vuonna 1910. Hellman piti tontilla sijaitsevassa yksikerroksisessa puutalossa kirjakauppaa. Kauppakirja allekirjoitettiin tammikuussa 1911. Maaliskuussa purettiin tontilla sijainneet puutalot ja aloitettiin rakennustyöt. Rakennus valmistui lokakuussa 1912.
Talvisodan pommituksissa 1. tammikuuta 1940 Puistolan A-rapun ylimmät kerrokset tuhoutuivat ja yksi ihminen kuoli. Seuraavana vuonna tehdyissä korjaustöissä Pakkahuoneenkadun julkisivu toteutettiin alkuperäistä yksinkertaisempana. 1960-luvulla rakennuksen pieniruutuiset ikkunat korvattiin nykyaikaisilla yksiruutuisilla ikkunoilla, mutta alkuperäisen malliset ikkunat palautettiin 1989 muutostyössä.
Pakkahuoneenkadun puolella sijaitsi vuoteen 1927 asti Oulun ensimmäinen elokuvateatteri Urania. Nykyisin elokuvateatterin tiloissa toimii Ravintola Puistola. Talossa ovat asuneet kirjailijat Tatu Vaaskivi ja Atte Kalajoki, joiden muistolaatat on kiinnitettynä Puistolan Pakkahuoneenkadun puoleiselle seinälle.
Aiheesta muualla

Kuvia tai muita tiedostoja aiheesta Puistola (Oulu) Wikimedia Commonsissa
Korhonen, Markus H.: Puistola.  Oulu:  Asunto-osakeyhtiö Puistola, 2002.  ISBN 952-5109-13-5
Ortaniilihappo

| Ortaniilihappo |
| --- | --- |

Tunnisteet
IUPAC-nimi:  2-aminobentseenisulfonihappo
CAS-numero:  88-21-1
PubChem CID:  6926 ja 57867239
SMILES:  C1=CC=C(C(=C1)N)S(=O)(=O)O
Ominaisuudet
Molekyylikaava:  C6H7SNO3
Moolimassa:  173,196 g/mol
Sulamispiste:  325 °C (hajoaa)
Liukoisuus veteen:  3,1 g/l (23 °C)
Ortaniilihappo (C6H7SNO3) on sulfonihappoihin ja aniliinijohdannaisiin kuuluva aromaattinen orgaaninen yhdiste. Yhdistettä käytetään muiden yhdisteiden valmistukseen.
Ominaisuudet, valmistus ja käyttö

Huoneenlämpötilassa ortaniilihappo on väritöntä tai punertavaa kiteistä ainetta. Yhdiste liukenee hieman veteen ja vain niukasti kuumaan etanoliin, kylmään etanoli ei liukene. Ortaniilihappo on heikko happo, ja sen happovakio on 3,3·10-3. Yhdisteestä tunnetaan lisäksi kidevedellinen hemihydraatti (C6H7SNO3·½H2O).
Ortaniilihappoa muodostuu sivutuotteena, kun aniliinia sulfonoidaan tai bentseenisulfonihappoa nitrataan ja pelkistetään raudan avulla. Muita tapoja ovat 2-nitrotiofenolin hapetus ja 2-nitrobentseenisulfonyylikloridin hydrolyysi ja pelkistys.
Ortaniilihappoa käytetään atsovärien valmistukseen. Lisäksi siitä voidaan valmistaa metallikompleksien ligandeja ja heterosyklisiä sulfonamideja tai sulfonaattiestereitä.
UnReal World

| UnReal World |
| --- | --- |

Kehittäjä:  Sami Maaranen
Julkaisija:  Enormous Elk
Jakelija:  Steam
Suunnittelija:  Sami Maaranen, Erkka Lehmus
Julkaistu:  1992 Steam 2016
Lajityyppi:  roguelike, selviytymissimulaatio
Pelimuoto:  yksinpeli
Alusta:  Windows, Mac OS X, Linux
Lisenssi:  Ilmaisohjelma
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK    : 
UnReal World on freewarena jaeltava roguelike-videopeli, joka sijoittuu rautakauden Suomeen. Ensimmäinen versio pelistä julkaistiin vuonna 1992 sharewarena, ja se on saanut sen jälkeen säännöllisesti päivityksiä. Viimeisin päivitys julkaistiin marraskuussa 2021. Helmikuussa 2016 peli julkaistiin Steamissa.
Pelaaminen

UnReal World on selviytymispeli, joka sijoittuu rautakautiseen Suomeen. Se on roguelike-tyylinen eli pelimaailma on sattumanvaraisesti muodostettu ja pelihahmon kuolema on lopullinen.
Pelissä on tavoitteena säilyä hengissä mahdollisimman kauan karussa erämaaluonnossa. Pelissä voi muun muassa metsästää, kalastaa ja viljellä maata. Pelissä on erilaisia kuvitteellisia heimoja, kuten Kaumolaiset ja Pöllöheimo. Arkiset askareetkin ovat pelissä hankalia, sillä pelihahmo voi kuolla esimerkiksi hypotermiaan kalastaessaan joessa. Pelimaailmassa on mallinnettu yksityiskohtaisesti muun muassa säätiloja ja lintujen muuttoa.
Kehitys

Sami Maaranen aloitti UnReal Worldin kehityksen vuonna 1990 tavallisena fantasiaroolipelinä. Sittemmin peli on muuttunut Suomi-simulaattoriksi. Alussa Maaranen sai inspiraatiota toisesta suomalaisesta roolipelistä, ANKH:sta, joka sijoittui myös ”kalevalaiseen Suomeen”. Pian projektiin tuli mukaan apukoodari ja -suunnittelija Erkka Lehmus. He tapasivat toisensa BBS-purkilla.
Peliä varten Maaranen on lukenut paljon kansanperinteistä ja kokeillut myös käytännössä muinaisia tekniikoita. Peliin on suunnitteilla tehtäviä, jotka perustuvat muinaissuomalaiseen mytologiaan ja taruihin. Maaranen tavoittelee itse luonnonläheistä ja omavaraista elämäntapaa, ja pelin lopetusruudussa hän muistuttaa pelaajia luonnon kunnioittamisesta.
Maarasen mukaan pelin luonne ikuisuusprojektina tuli hänelle yllätyksenä. Toistakin klassista roguelike-peliä, NetHackia, kehitetään edelleen. UnReal World päätettiin julkaista Steamissa pelaajien ehdotuksesta.
Vastaanotto

Toimittaja Juho Kuorikoski on kutsunut peliä ”huikean monimutkaiseksi ja äärimmäisen syväksi pelikokemukseksi”. Vuonna 2015 Rock Paper Shotgun listasi sen 26. parhaaksi tietokoneroolipeliksi PC:lle.
Pelaaja-lehden arvostelussa Janne Pyykkönen kuvaili peliä ainutlaatuiseksi mutta vaikeaksi oppia ja antoi sille arvosanan 8/10. Hänen mukaansa peli on ”suomalaisen muinaishistorian kuvauksena jonkinlainen kulttuuriteko”.
Aiheesta muualla

UnReal World indieDB.com-sivustolla
UnReal World MobyGamesissa (englanniksi)
Kuvakaappaus pelitilanteesta.
Röge

| Röge> Henkilötiedot |
| --- | --- |
Koko nimi:  Anton Kröger
Syntynyt: 2000 (ikä 23–24)
Ammatti:  rap-artisti
Muusikko
Taiteilijanimi:  Röge Huudimaratoonari  Mr. Tuhmeliini  Rögsämän
Laulukielet:  suomi
Aktiivisena:  2017–
Tyylilajit:  rap
Levy-yhtiöt:  PME Records
  [ Muokkaa Wikidatassa ] [ ohje ]  
Röge (oik. Anton Kröger, s. 2000) on kotkalainen rap-artisti. Vuodesta 2024 lähtien Kröger on julkaissut musiikkia PME Recordsin kautta. Aiemmin hän julkaisi musiikkia Universalin kautta.
Kröger on julkaissut kaksi mixtapea München (2024) ja Montreal (2024) sekä neljä EP:tä: RÖGER THAT (2022), Massiivinen (2023), Cooper (2024) ja Karmea Antoni (2024). Lisäksi hän on vieraillut muun muassa Stepan, Eevil Stöön sekä Aren ja Rekamin kappaleilla.
Musiikinteon ohella Kröger harrastaa juoksua ja koripalloa.
Diskografia > Mixtapet

München (2024)
Montreal (2024)
Diskografia > EP:t

RÖGER THAT (2022)
Massiivinen (Okan kanssa, 2023)
Cooper (2024)
Karmea Antoni (2024)
Diskografia > Singlet

”Usko mua” (2021)
”Näytän” (2022)
”VAR” (2022)
”Must pois” (mukana Oka, 2022)
”SORI BOO” (2023)
”JVG” (2023)
”Aki Palsanmäki” (mukana Stafa, 2023)
”Huudimaratoonari” (2023)
”Röge x OFF THE BOOTH (S2)” (2023)
”Tim Duncan” (mukana VilleGalle, 2024)
”Sä tiiät mitä meinaan” (2024)
”Ketää ei kiinnosta kunnes kaikkii” (2024)
Diskografia > Vierailijana

Rono – ”Nextii” (2022)
Shakkii – ”Pooloo ja fiilaa” (feat. Röge & Wayne Amor) (2024)
Stepa – ”Alas niinku valas” (2024)
Are ja Rekami – ”Takki auki” (2024)
Eevil Stöö – ”Röge Marsipaani” (2024)
SAFIRA - "Luuseri" (2024)
Musiikkivideot

Usko mua (2021)
Röge x OFF THE BOOTH (S2) (2023)
Cooper-EP (2024)
Sä et oo mun huudi (feat. Stepa) (2024)
Tim Duncan (feat. VilleGalle) (2024)
Sandspitin lentoasema

Sandspitin lentoasema (IATA: YZP, ICAO: CYZP, engl. Sandspit Airport) on lentoasema Kuningatar Charlotten saariin kuuluvalla Moresbynsaarella, Brittiläisessä Kolumbiassa, Kanadassa. Se sijaitsee 2,8 kilometriä koilliseen Sandspitin asuinalueesta. Sandspit on saariryhmän tärkein lentoasema ja sieltä on päivittäisiä vuoroja Vancouveriin. Moresbynsaarelta on noin kahdenkymmenen minuutin lauttayhteys saariryhmän pääsaarelle, Grahaminsaarelle.
Vuonna 2008 Sandspitin lentoasemalle suoritettiin 6 288 laskeutumista ja nousua.
Lentoasemalla on sattunut vain yksi kuolemaan johtanut onnettomuus, kun 19. tammikuuta 1952 Tokiosta, Japanista JBLM McChord Field -lentoasemalle matkalla ollut Northwest Orient Airlinesin Douglas DC-4 tuhoutui epäonnistuneessa laskeutumisessa. Koneeseen oli tehty välitankkaus Alaskassa sijaitsevassa Elmendorfin lentotukikohdassa. Sen jälkeen kun kone oli ohittanut Sitkan kaupungin, lentäjä ilmoitti lennonjohdolle konevauriosta yhdessä koneen neljästä moottorista. Lentäjät päättivät laskeutua Sandspitin lentoasemalle turvallisuussyista. He yrittivät laskeutua kolmella jäljellä olevalla moottorilla, mutta rullattuaan jonkin aikaa kiitotiellä päättivät keskeyttää laskeutumisyrityksen ja yrittivät nousta uudelleen ilmaan. Kone putosi mereen noin 1,4 kilometrin päähän asemasta. Putoamisen syynä olivat todennäköisesti jään kertyminen siiville ja laskutelineongelmat. Lähes kaikkien matkustajien uskotaan selvinneen putoamisesta, mutta kaikki miehistön jäsenet sekä 33 neljästäkymmenestä matkustajasta menehtyivät hypotermiaan veden ja ilman lämpötilan takia. Sandspitistä Prince Rupertiin 11. toukokuuta 1953 matkalla ollut Canadian Pacific Air Linesin Catalina lentovene joutui onnettomuuteen laskeutuessaan Prince Rupertiin, turmassa kuoli kaksi matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Air Canada Jazz: Vancouver
Hawkair: Vancouver
North Pacific Seaplanes: Prince Rupert
Aiheesta muualla

YZP Airport Information (Arkistoitu – Internet Archive) Saapuvat ja lähtevät lennot (englanniksi)
Weather Network Säätila lentoasemalla (englanniksi)
CYZP - Sandspit Airport Information Worldwide Airport and FBO / Handler Data (englanniksi)
Naantalin lukio

Naantalin lukio on Naantalissa toimiva lukio. Lukio luettelee erityispiirteisiinsä monipuolisen kielitarjonnan, laajat opintomahdollisuudet taito- ja taideaineissa sekä matkailualaan perehdyttävät opinnot. Naantalin lukiossa on opiskelijoita noin 330. Opiskelijoista noin viisi prosenttia on naapurikunnista kuten Maskusta, Raisiosta ja Turusta.
Metal Magic

| Metal Magic Pantera |
| --- | --- | --- |

Studioalbumin tiedot
 Julkaistu: 1983
 Tuottaja(t): "The Eldn'"
 Tyylilaji: Glam metal
 Kesto: 39.37
 Levy-yhtiö: Metal Magic
Panteran muut julkaisut
|     | Metal Magic 1983 | Projects in the Jungle 1984 |
Metal Magic on metallimusiikkiyhtye Panteran ensimmäinen julkaistu albumi vuodelta 1983. Musiikillisesti albumi edusti hard rock / glam metal -tyyliä. Albumi julkaistiin yhtyeen oman levy-yhtiön, niin ikään Metal Magic, alla ja tuottajana toimi Jerry "The Eldn'" Abbott. Yhtyeen jäsenet olivat albumin julkaistaessa suhteellisen nuoria: Dimebag Darrell oli 17-vuotias, Terry Glaze 18-vuotias ja Vinnie Paul ja Rex Rocker 19-vuotiaita.
Kappaleet

Ride My Rocket – 4.55 (Pantera)
I'll Be Alright – 3.13 (Pantera)
Tell Me If You Want It – 3.44 (Pantera)
Latest Lover – 2.54 (Pantera)
Biggest Part of Me – 4.49 (Pantera)
Metal Magic – 4.17 (Gigney)
Widowmaker – 3.03 (Pantera)
Nothin' on But the Radio – 3.30 (Pantera)
Sad Lover – 3.27 (Pantera)
Rock Out – 5.45 (Pantera)
Kokoonpano

Terry Glaze – Laulu
Dimebag Darrell (Darrell Abbott) – Kitara
Vinnie Paul (Vince Abbott) – Rummut
Rex Brown (Rex Rocker) – Basso
Aiheesta muualla

Metal Magic Discogsissa. (englanniksi)
Albumi Metal Magic Encyclopaedia Metallum -sivustolla (englanniksi)
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)
Kinder-yllätysmuna

Halkaistu Kinder-muna ja muovikapseli, jossa lelu on.
Kinder-yllätysmunia kennoissa
Kinder-yllätysmuna (myös Kinder-muna tai joskus pelkkä Kinder) on italialaisen Ferreron Kinder-tuoteperheeseen kuuluva suklaamuna, jossa on pieni lelu sisällä. Jotkut leluista ovat koottavia. Kinder-yllätysmunia on valmistettu vuodesta 1972 lähtien. Vaikka sana Kinder (’lapset’) on saksaa, Kinder-yllätysmunia valmistettiin alun perin Italiassa. Nykyään Kinder-suklaata myydään myös patukoina.
Kinder-yllätysmunia ei suositella alle kolmivuotiaille, sillä lapsi saattaa tukehtua lelujen pieniin osiin. Maailmanlaajuisesti ainakin seitsemän lasta on kuollut tukehduttuaan Kinder-leluun, ja kolmen Britanniassa kuolleen lapsen vanhemmat ovat kampanjoineet Kinder-yllätysmunien kieltämisen puolesta. Yhdysvalloissa Kinder-yllätysmunien ja muiden vastaavien tuotteiden myynti ja maahantuonti ei ole sallittua, sillä syötävien tuotteiden sisällä ei saa olla syömäkelvottomia osia. Vuonna 2018 Yhdysvalloissa saa myydä Kinder Joy -karkkia, jossa yllätyslelu ja makeisosa ovat erillään.
Kindereissä on päällä foliota, ja munan päällimmäinen kerros on maitosuklaata ja sisäkerros vaaleampaa, maitoa sisältävää massaa, jonka usein mainitaan olevan valkosuklaata.
Tuoteselosteen mukaan aine ei kuitenkaan ole valkosuklaata.
Aiheesta muualla

Kuvia tai muita tiedostoja aiheesta Kinder-yllätysmuna Wikimedia Commonsissa
Kinderin virallinen sivusto (englanniksi)
Kinderin virallinen sivusto
Porin nuorkauppakamari

Porin Nuorkauppakamari ry on vuonna 1959 perustettu johtamis-, koulutus- ja kehittymisjärjestö. Jäsenistö koostuu alle 40-vuotiaista, pääasiassa Porin talousalueella toimivista henkilöistä, jotka edustavat laaja-alaisesti yksityistä ja julkista sektoria.
Porin Nuorkauppakamari ry on osa kansainvälistä nuorkauppakamarijärjestöä ja se osallistuu Suomen Nuorkauppakamarit ry:n jäsenyhdistyksenä  maailmanlaajuisen, kaikkiaan yli sadassa maassa toimivan emojärjestö JCI:n (Junior Chamber International) kehittämiseen. Yhteinen toiminta-ajatus on vaikuttaa yhteiskuntaan positiivisesti kehittämällä jäsenten johtamistaitoa, sosiaalista vastuuta, yrittäjyyttä ja kansainvälisyyttä.
Kamaritoiminta on myös itsensä peliin laittamista ja omien rajojen etsimistä. Kamaritoiminta on harrastus, jossa toimintamuotoja ovat erilaiset kuukausitapahtumat, koulutukset, projektit ja muut tapahtumat. Periaatteena on tekemällä oppiminen.
Porin Nuorkauppakamarin jäsen-ja sidosryhmälehteä Jayceria voi lukea Issuusta.
Porin Nuorkauppakamarin projektit

Nuorkauppakamarien toimintaan kuuluvat tiiviisti erilaiset yhteiskunnalliset projektit. Projektien tarkoituksena on kehittää jäsenten projektinhallintakykyjä, sekä tuottaa selkeää hyötyä yhteiskunnalle. Porin Nuorkauppakamarin vuosittain järjestämiä projekteja:
Porin Nuorkauppakamarin projektit > SataRekry-messut

SataRekry-messut on Porin Nuorkauppakamarin järjestämä ura- ja rekrytointitapahtuma Satakunnan alueen opiskelijoille ja työnhakijoille. Messut järjestetään vuosittain tammi-helmikuussa.
Satarekry-messujen tarkoituksena on edistää nuorten osaajien sijoittumista maakunnassa tarjolla oleviin työpaikkoihin sekä opiskelupaikkoihin.
Messujen tarkoituksena on myös helpottaa satakuntalaisten yritysten ja organisaatioiden työvoiman sekä opiskelijoiden hankkimista. Messuilla lisätään tietoisuutta Satakunnasta positiivisena työmarkkina-alueena, opiskelupaikkana sekä osaamisen ja mahdollisuuksien alueena.
Porin Nuorkauppakamarin projektit > Positiivisin porilainen

Positiivisin porilainen on haussa jälleen vuonna 2016. Hän on elämänmyönteinen henkilö, jonka olemus henkii ylpeyttä myös juuristaan. Kilpailun järjestävät Porin Nuorkauppakamarin kanssa yhteistyössä Radio Pori ja Satakunnan Viikko. Positiivisimmaksi porilaiseksi valittu henkilö kilpailee positiivisimman suomalaisen tittelistä.
Porin Nuorkauppakamarin projektit > Joulupuu-projekti

Joulupuu-keräys on hyväntekeväisyysprojekti, jonka avulla tuodaan jouluiloa ja lahjoja lapsille, jotka muuten uhkaisivat jäädä ilman lahjoja. Porin Nuorkauppakamari toteuttaa Joulupuu-keräyksen Porin, Ulvilan, Noormarkun, Luvian, Nakkilan ja Merikarvian alueilla.
Porin Nuorkauppakamarin projektit > Porilainen Maineteko

Porilainen Maineteko on Porin Nuorkauppakamarin vuosittain jakama palkinto, jota on jaettu jo vuodesta 1991. Se myönnetään tunnustuksena poikkeuksellisen merkittävästä toiminnasta Porin kaupungin hyväksi.
Porilaisen Maineteon saaja palkitaan 32 kiloa painavalla, luonnollista kokoa olevalla Mustavaris-veistoksella ja siihen liittyvällä kunniakirjalla. Veistos on kiertopalkinto, jonka on ideoinut Erkki Teikari ja toteuttanut Veikko Heinonen.
Palkitut:
1991
Oy Hacklin Ab, Esa Haavisto 
Porilainen merenkulku
1992
Porin koulutus- ja tutkimuskeskus Porilainen korkeakoulutus
1993
FC JAZZ
Porilainen suomenmestari
1994
Porin kaupungin puistotoimi
1995
Satamaito
1996
Porilaisen kulttuurin yhteistyöprojekti 
Crazy for you -musikaali
1997
Petri Niskanen
1998
Sampo-Rosenlew Oy
1999
Porin kaupunki
2000
Satakunnan Osuuskauppa
2001
Jyrki Kangas
2002
Satakunnan Museo
2003
Martti Sinisalmi
2004
Kauppakeskus Isokarhu
2005
Technip Offshore Finland Oy
2006
Porin Ässät
2007
Nelostuote Oy
2008
Porin Loma-asuntomessut
2009
Timo Koivusalo
2010
Porin yliopistokeskus
2011
Porispere
2012
Leo-Pekka Tähti
2013
Porin Ässät
2014 Porin Puuvilla Oy
2015 Länsi-Suomen Osuuspankki
2016 Rakastajat-teatteri
2017 Porilainen rakkauskirje ja brändiuudistus, Porin kaupungin viestintä
2018 HeadAI
2019 Pori Jazz -festivaali
2020: Yyterin kehitystyö
2021: Pesäkarhut
2022: Porisuhdeneuvoja Luukkone
2023: Porin Narukerä
2024: Ratsula 100v.
Porin Nuorkauppakamarin projektit > Koejäsenprojekti

Porin Nuorkauppakamarissa jo koejäsenet pääsevät heti mukaan projektitoimintaan. Koejäsenet saavat yhdessä suunnitella ja toteuttaa haluamansa projektin annettujen ohjeiden puitteissa.